Ako ste oduvijek željeli biti policajac ili policajka, došao je vaš trenutak. Naime, MUP je jučer objavio Natječaj za upis polaznika/polaznica u Program srednjoškolskog obrazovanja odraslih za zanimanje policajac/policajka u 2017./2018. godini, a planira se upis 400 polaznika, koji će započeti 4. rujna. Rok za podnošenje prijava je do 17. ožujka 2017. godine.

Polaznici će se nakon završenog programa primati u radni odnos u Ministarstvu unutarnjih poslova, sukladno potrebama službe, i to prioritetno u Dubrovačko–neretvanskoj, Istarskoj, Ličko-senjskoj, Primorsko–goranskoj, Splitsko–dalmatinskoj, Zadarskoj i Zagrebačkoj županiji.

Natjecati se mogu državljani i državljanke Republike Hrvatske pod uvjetom da:

- imaju završenu srednju školu u četverogodišnjem trajanju

- nemaju navršenih 28 godina na dan 4. rujna 2017. godine

- imaju posebnu psihičku i tjelesnu zdravstvenu sposobnost

- imaju propisanu razinu tjelesne motoričke sposobnosti

- osobno su dostojni za obavljanje policijske službe

- nisu članovi političke stranke.

Više informacija o natječaju možete pronaći na stranicama MUP-a.

>> Policajac se javio na dežurni telefon a onda se iznenadio

>> Drama kod Glavnog kolodvora: Ukradenim skuterom vukao policajca po podu i teško ga ozlijedio